ਕਿਮ ਕਰਦਾਸ਼ੀਅਨ
ਕਿੰਬਰਲੀ 'ਕਿਮ' ਕਾਰਦਾਸ਼ੀਆਂ ਵੈਸਟ (ਜਨਮ ਅਕਤੂਬਰ 21, 1980) ਇੱਕ ਅਮਰੀਕੀ ਟੈਲੀਵਿਜ਼ਨ ਸ਼ਖ਼ਸੀਅਤ, ਅਦਾਕਾਰਾ, ਵਪਾਰੀ ਅਤੇ ਮੌਡਲ ਹੈ। ਕਿਮ ਨੇ ਪਹਿਲਾਂ ਪੈਰਿਸ ਹਿਲਟਨ ਦੀ ਦੋਸਤ ਅਤੇ ਸਟਾਈਲਿਸਟ ਦੇ ਤੌਰ ਤੇ ਮੀਡੀਆ ਦਾ ਧਿਆਨ ਖਿੱਚਿਆ ਸੀ ਪਰ ਸਾਲ 2002 ਵਿੱਚ ਉਸ ਦੇ ਉਦੋਂ ਦੇ ਬੁਆਏਫਰੈਂਡ ਰੇ ਜੇ ਨਾਲ 2002 ਵਿੱਚ ਸੈਕਸ ਟੇਪ, ਕਿਮ ਕਾਰਦਾਸ਼ੀਅਨ, ਸੁਪਰਸਟਾਰ ਰਿਲੀਜ਼ ਹੋਣ ਤੋਂ ਬਾਅਦ ਵਿਆਪਕ ਨੋਟਿਸ ਮਿਲਿਆ ਸੀ। ਉਸਨੇ ਅਮਰੀਕੀ ਚੈਨਲ E! ਉੱਤੇ ਪਰਦਾਪੇਸ਼ ਰੀਐਲਿਟੀ ਸ਼ੋਅ ਕੀਪਿੰਗ ਅਪ ਵਿਦ ਦ ਕਰਦਾਸ਼ੀਅਨਜ਼ ਨਾਲ ਮਸ਼ਹੂਰੀ ਹਾਸਲ ਕੀਤੀ। ਇਸਦੀ ਸਫਲਤਾ ਨੇ ਜਲਦੀ ਹੀ ਸਪਿਨ-ਆਫਸ ਦੀ ਸਿਰਜਣਾ ਕੀਤੀ ਜਿਸ ਵਿੱਚ ਕੋਰਟਨੀ ਅਤੇ ਕਿਮ ਟੇਕ ਨਿਊ ਯਾਰਕ (2011–2012) ਅਤੇ ਕੋਰਟਨੀ ਅਤੇ ਕਿਮ ਟੇਕ ਮਿਆਮੀ (2009–2013) ਸ਼ਾਮਲ ਸਨ। ਹਾਲ ਹੀ ਦੇ ਸਾਲਾਂ ਵਿੱਚ, ਕਿਮ ਕਾਰਦਾਸ਼ੀਅਨ ਨੇ ਇੱਕ ਆਨਲਾਈਨ ਅਤੇ ਸੋਸ਼ਲ ਮੀਡੀਆ ਦੀ ਮੌਜੂਦਗੀ ਵਿਕਸਤ ਕੀਤੀ ਹੈ, ਜਿਸ ਵਿੱਚ ਟਵਿੱਟਰ ਅਤੇ ਇੰਸਟਾਗ੍ਰਾਮ ਤੇ ਲੱਖਾਂ ਫਾਲੋਅਰਜ਼ ਸ਼ਾਮਲ ਹਨ। ਉਸਨੇ ਆਪਣੇ ਨਾਮ ਨਾਲ ਜੁੜੇ ਕਈ ਉਤਪਾਦ ਜਾਰੀ ਕੀਤੇ ਹਨ, ਜਿਸ ਵਿੱਚ 2014 ਮੋਬਾਈਲ ਗੇਮ ਕਿਮ ਕਾਰਦਾਸ਼ੀਅਨ: ਹਾਲੀਵੁੱਡ, ਕਈ ਤਰ੍ਹਾਂ ਦੇ ਕਪੜੇ ਅਤੇ ਉਤਪਾਦ, 2015 ਦੀ ਫੋਟੋ ਕਿਤਾਬ ਸੈਲਫਿਸ਼ ਅਤੇ ਉਸਦਾ ਨਾਮਕ ਨਿੱਜੀ ਐਪ ਸ਼ਾਮਲ ਹਨ। ਰੈਪਰ ਕਾਨਯੇ ਵੈਸਟ ਨਾਲ ਉਸ ਦੇ ਰਿਸ਼ਤੇ ਨੂੰ ਮੀਡੀਆ ਦਾ ਮਹੱਤਵਪੂਰਣ ਕਵਰੇਜ ਵੀ ਮਿਲਿਆ ਹੈ; ਇਸ ਜੋੜੇ ਨੇ 2014 ਵਿੱਚ ਵਿਆਹ ਕੀਤਾ ਸੀ, ਅਤੇ ਉਨ੍ਹਾਂ ਦੇ ਚਾਰ ਬੱਚੇ ਹਨ। ਕਿਮ ਡਿਜ਼ਾਸਟਰ ਮੂਵੀ (2008), ਡੀਪ ਇਨ ਦਿ ਵੈਲੀ (2009) ਅਤੇ ਟੈਂਪਟੇਸ਼ਨ: ਕਨਫੈਸ਼ਨਸ ਆਫ ਏ ਮੈਰਿਜ ਕੌਂਸਲਰ (2013) ਵਰਗੀਆਂ ਫਿਲਮਾਂ ਵਿੱਚ ਦਿਖਾਈ ਦਿੱਤੀ ਹੈ।